OpenLLM-France/wikimedia huggingface dataset:
# André Øvredal

André Øvredal (ɑnˈdreː ˈø̂ːvrədɑɫ; nascut el 6 de maig de 1973) és un director de cinema i guionista noruec. És conegut sobretot per dirigir les pel·lícules Trolljegeren (2010), L'autòpsia de la Jane Doe (2016), Contes de por per explicar-los a les fosques (2019) i The Last Voyage of the Demeter (2023).

## Vida i carrera

És més conegut per escriure i dirigir la pel·lícula Trolljegeren. Øvredal va escriure per 20th Century Fox Television l'episodi pilot de la sèrie de televisió d'acció i terror Enormous, que es basa en el còmic del mateix nom.

## Filmografia

| Year | Title | Director | Guionista | Productor | Editor |
| 1997 | Future Murder | Sí | Sí | Sí | Sí |
| 2010 | Trolljegeren | Sí | Sí | No | No |
| 2016 | L'autòpsia de la Jane Doe | Sí | No | No | No |
| 2019 | Contes de por per explicar-los a les fosques | Sí | No | No | No |
| 2020 | Mortal | Sí | Sí | Executiu | No |
| 2022 | Umma | No | No | Executiu | No |
| 2023 | The Last Voyage of the Demeter | Sí | No | No | No |
Curtmetratges
| Any | Títol | Director | Guionista | Productor |
| 2001 | 3AM Eternal | No | No | Sí |
| 2009 | Customer Support | Sí | Sí | No |
| 2015 | Polaroid | No | No | Executive |
| 2016 | Tunnelen | Sí | Sí | No |
Televisió
| Any | Títol | Guionista | Productor | Notes |
| 2014 | Enormous | Sí | Co-executiu | Episodi pilot |

## Referències

* ↑ Eggertson, Chris. «Interview: Andre Ovredal, Director of 'TrollHunter'!!». Bloody Disgusting, 06-05-2011. [Consulta: 12 maig 2012].
* ↑ Hale, Mike «Movie Review Trollhunter (2010)». The New York Times, 09-06-2011 [Consulta: 10 juny 2011].
* ↑ Barton, Steve «Fox TV Makes an Enormous Announcement». The New York Times, 09-06-2011 [Consulta: 10 juny 2011].
* ↑ «20th TV, New Regency Television Take On 'Enormous' Comic Book Adaptation». , 09-06-2011 [Consulta: 10 juny 2011].
# Angelo Parisi

Angelo Parisi (Arpino, 3 de gener de 1953) és un judoka italo-franco-britànic, ja retirat, guanyador de quatre medalles olímpiques. Emigrà a Anglaterra amb els seus pares el 1956 de la qual n'aconseguí la nacionalitat. El 1975 adquirí la nacionalitat francesa.
Va participar, als 19 anys, en representació del Regne Unit en els Jocs Olímpics d'Estiu de 1972 realitzats a Múnic (Alemanya Occidental), on aconseguí guanyar la medalla de bronze en la categoria open. Durant aquests anys aconseguí guanyar vuit vegades el campionat nacional del seu país, tres vegades en categoria júnior, quatre com a sènior i un com a promesa; així com una vegada campió d'Europa.
Representant França, va participar, als 27 anys, en els Jocs Olímpics d'Estiu de 1980 realitzats a Moscou (Unió Soviètica), on aconseguí guanyar la medalla d'or en la prova masculina de pes pesant (+95 kg.) i la medalla de plata en la prova open. En els Jocs Olímpics d'Estiu de 1984 realitzats a Los Angeles (Estats Units) aconseguí guanyar la medalla de plata en la prova de pes pesant.
Al llarg de la seva carrera aconseguí en representació de França sis campionats del seu país, tretze medalles en el Campionat d'Europa i dues medalles en els Jocs del Mediterrani.
El seu fill Vincent Parisi és campió francès, europeu i mundial de jujitsu.

## Referències

* ↑ Mourlane, Stéphane «Angelo Parisi, un champion des tatamis venu d’Italie». Hommes & migrations, 1344, 2024, pàg. 24–26. DOI: 10.4000/hommesmigrations.16743. ISSN: 1142-852X.
* 1 2 «Angelo Parisi, le premier lourd du judo français», 22-04-2016. [Consulta: 18 novembre 2022]..
* 1 2 3 «Olympedia – Angelo Parisi». [Consulta: 10 febrer 2025].
* 1 2 «Angelo Parisi | Team GB» (en anglès britànic). [Consulta: 10 febrer 2025].
* 1 2 «Le palmarès du judoka PARISI Angelo : résultats, vidéos, photos». [Consulta: 10 febrer 2025].
* ↑ «JudoInside - Angelo Parisi Judoka». [Consulta: 10 febrer 2025].
* ↑ «Ju Jitsu : Championnats du Monde - Karate Bushido», 03-12-2012. [Consulta: 4 octubre 2020]..
# Anita Briem

Anita Briem (Reykjavík, 29 de maig de 1982) és una actriu islandesa. És coneguda pel seu paper de la reina Jane Seymour a la segona temporada de The Tudors, i per les seves interpretacions a La monja (2005) i de Hannah Asgeirsson a Viatge al centre de la Terra (2008).
Anita Briem és filla del bateria Gunnlaugur Briem del grup Mezzoforte i de la corista Erna Þórarinsdóttir. Va començar a actuar quan tenia nou anys al Teatre Nacional d'Islàndia. Es va traslladar a Anglaterra als setze anys i es va graduar a la Royal Academy of Dramatic Art de Londres el 2004. De petita va practicar el combat cos a cos i està entrenada en l'ús de diverses armes, inclosa l'espasa. Està casada amb l'actor i director de cinema Constantine Paraskevopoulos.

## Referències

* 1 2 Sigfúsdóttir, Sylvía Rut. «„Grenjaði úr mér augun í einn og hálfan tíma samfleytt“ - Vísir» (en islandès), 10-05-2020. [Consulta: 9 març 2024].
* ↑ «Anita Briem biography». Tribute Entertainment Media Group. [Consulta: 19 febrer 2017].
* ↑ «Beauty: Actress Anita Briem shares her secrets», 19-02-2016. [Consulta: 9 març 2024].
* ↑ «Jane Seymour, interpretada por Anita Briem» (en castellà). RTVE, 17-08-2010. [Consulta: 9 març 2024].
* ↑ «Ætlaði aldrei að verða nein Hollywood leikkona» (en icelandic). Vísir.is, 16-04-2016.
* ↑ «Anita Briem bjargar sér sjálf» (en icelandic). Morgunblaðið, 27-07-2008.
* ↑ Hopewell, John. «‘The Tudors' Anita Briem, ITV Studios, Fremantle, Federation, DR to Battle for 2023 Nordisk Film & TV Fond Prize» (en anglès americà), 16-12-2022. [Consulta: 9 març 2024].
* ↑ «Anita Briem — RADA» (en anglès britànic). [Consulta: 9 març 2024].
# Anna Maria Sforza

Anna Maria Sforza (Pavia, Ducat de Milà 1473 - Ferrara, Ducat de Ferrara 1497) fou una princesa del Ducat de Milà.

## Orígens familiars

Va néixer l'any 1476 a la ciutat de Pavia, situada en aquells moments al Ducat de Milà, sent filla del duc Galeàs Maria Sforza i Bonna de Savoia. Fou neta per línia paterna de Francesc I Sforza i Blanca Maria Visconti, i per línia materna de Lluís I de Savoia i Anna de Lusignan. Fou germana del duc Joan Galeàs Sforza i de Blanca Maria Sforza, casada successivament amb Filibert I de Savoia i Maximilià I del Sacre Imperi Romanogermànic.

## Prometatge, núpcies i descendència

La van prometre amb Alfons d'Este, fill del duc Hèrcules I d'Este i Elionor de Nàpols, el 20 de maig de 1477 quan ambdós tenien a penes un any. El matrimoni es va celebrar l'any 1491, quan eren adolescents. Se'n van fer grans celebracions, primer a Milà i després a Ferrara i d'aquesta unió nasqué un nen, Alessandro, 1497. Algunes fonts afirmen que el nadó hauria mort poc després de ser batejat. D'altres, però, indiquen que va viure fins als disset anys.
Anna Sforza va morir el 30 de novembre de 1497 a Ferrara, pocs dies després del part.

## Referències

* 1 2 Quazza, Romolo. «ALFONSO I d'Este, duca di Ferrara» (en italià). Treccani - Dizionario Biografico degli Italiani, 1960. [Consulta: 10 febrer 2024].
* 1 2 3 «Anna Maria Sforza, ritratto di una sposa infelice» (en italià). Metropolitan Magazin, 19-07-2020. [Consulta: 10 febrer 2024].
# Bàsquet als Jocs Olímpics d'estiu de 2004

Als Jocs Olímpics d'Estiu de 2004 celebrats a la ciutat d'Atenes (Grècia) es disputaren 2 competicions de bàsquet, una en categoria masculina i una altra en categoria femenina. La competició se celebrà entre els dies 14 i 28 d'agost de 2004 al Indoor Arena del Complex Olímpic d'El·linikó pel que fa a les rondes preliminars i a l'Olympic Indoor Hall del Complex Olímpic d'Esports d'Atenes pel que fa a les finals.

## Comitès participants

Hi participaren un total de 287 jugadors, entre ells 144 homes i 143 dones, de 18 comitès nacionals diferents:
| Categoria masculina Angola Austràlia Argentina Espanya Estats Units Grècia Itàlia RF Iugoslàvia Lituània Nova Zelanda Puerto Rico R.P. de la Xina | Categoria femenina Austràlia Brasil Espanya Estats Units Corea del Sud Grècia  Japó Nigèria Nova Zelanda Txèquia Rússia R.P. de la Xina |

## Resum de medalles

| Prova | Or | Argent | Bronze |
| Bàsquet masculí Detalls | ArgentinaCarlos Delfino Gabriel Fernández Emanuel Ginóbili Leonardo Gutierrez Wálter Herrmann Alejandro Montecchia Andrés Nocioni Fabricio Oberto Pepe Sánchez Luis Scola Hugo Sconochini Rubén Wolkowyski | Itàlia Gianluca Basile Massimo Bulleri Roberto Chiacig Giacomo Galanda Luca Garri Denis Marconato Michele Mian Gianmarco Pozzecco Nikola Radulović Alex Righetti Rodolfo Rombaldoni Matteo Soragna | Estats Units Carmelo Anthony Carlos Boozer Tim Duncan Allen Iverson LeBron James Richard Jefferson Stephon Marbury Shawn Marion Lamar Odom Emeka Okafor Amare Stoudemire Dwyane Wade |
| Bàsquet femení Detalls | Estats Units Sue Bird Swin Cash Tamika Catchings Yolanda Griffith Shannon Johnson Lisa Leslie Ruth Riley Katie Smith Dawn Staley Sheryl Swoopes Diana Taurasi Tina Thompson | AustràliaSuzy Batkovic Sandy Brondello Trisha Fallon Kristi Harrower Lauren Jackson Natalie Porter Alicia Poto Belinda Snell Rachael Sporn Laura Summerton Penny Taylor Allison Tranquilli | RússiaAnna Arkhipova Olga Arteshina Elena Baranova Diana Goustilina Maria Kalmykova Elena Karpova Ilona Korstin Irina Osipova Oxana Rakhmatulina Tatiana Shchegoleva Maria Stepanova Natalia Vodopyanova |

## Medaller

| Posició | País | | | | Total |
| 1 | Estats Units | 1 | 0 | 1 | 2 |
| 2 | Argentina | 1 | 0 | 0 | 1 |
| 3 | Austràlia | 0 | 1 | 0 | 1 |
| 3 | Itàlia | 0 | 1 | 0 | 1 |
| 5 | Rússia | 0 | 0 | 1 | 1 |

## Referències

* 1 2 «Olympedia – Basketball at the 2004 Summer Olympics». [Consulta: 28 desembre 2024].
# Viatxeslav Vedenin

Viatxeslav Vedenin (Sloboda, 1 d'octubre de 1941 - Moscou, 22 d'octubre de 2021) fou un esquiador de fons rus que va competir durant les dècades del 1960 i 1970.

## Carrera esportiva

Participà en els Jocs Olímpics d'Hivern de 1968 realitzats a Grenoble (França) competint en les proves de 30 quilòmetres, on acabà en catorzena posició; en la prova de relleus 4x10 quilòmetres, on finalitzà quart; i en la prova de 50 quilòmetres, on aconseguí guanyar la medalla de plata. En els Jocs Olímpics d'Hivern de 1972 realitzats a Sapporo (Japó) competí en aquestes tres proves, aconseguint les medalles d'or en les proves de 30 km i relleus 4x10 quilòmetres així com la medalla de bronze en la prova de 50 quilòmetres.
En el seu palmarès també destaquen tres medalles, dues d'or i una de plata, en el Campionat del Món d'esquí nòrdic de 1970, així com tretze campionats soviètics.
L'any 1970 li fou concedit l'Orde de la Bandera Roja del Treball i el 1972 l'Orde de Lenin.

## Referències

* ↑ Ушел из жизни двукратный олимпийский чемпион Вячеслав Веденин (rus)
* 1 2 «Olympedia – Vyacheslav Vedenin». [Consulta: 15 novembre 2023].
* ↑ «ВЕДЕНИН Вячеслав Петрович | Российские спортсмены | Спортивная Россия» (en rus). [Consulta: 15 novembre 2023].
* ↑ Great Russian Encyclopedia (2006), Moscow: Bolshaya Rossiyskaya Entsiklopediya Publisher, vol. 4, p. 692

## Enllaços externs

* (anglès) www.fis-ski.com - VEDENIN Vjateslav Arxivat 2011-05-26 a Wayback Machine.
# Hermundurs

Els hermundurs o hermundures (llatí: Hermunduri, en grec antic Έρμουνδούροι) eren un poble germànic que pertanyia al grup dels sueus, i habitaven la regió de l'actual Turíngia, limitant al nord amb els queruscs i els semnons, al nord-oest amb els longobards, a l'oest amb els cats, al sud amb els marcomans i a l'est amb els helvecons.
Apareixen a la història en temps de Domici Aenobarb, que els va trobar deambulant pel territori després d'haver estat expulsats del seu país. Els va assignar una part del territori dels marcomans, entre el Main i el Danubi, que els antics habitants havien abandonat. En temps de Tàcit encara hi vivien, i els descriu com a amics dels romans.
Deposat el rei marcomà Marobod per Catwalda o Catualda, els hermundurs (al comandament del seu cabdill Vibili o Vibilius) van lluitar contra aquest i el van derrotar cap a l'any 20. Llavors Catwalda va passar a territori romà, i s'establí a la Narbonense. Després van vèncer els cats, i van mantenir una estreta aliança amb l'imperi romà, que els havia permès ocupar els territoris abandonats pels marcomans a la zona del Main.
Cap a mitjans del segle, van combatre el rei dels quades Vanni (Vanius), que havia imposat la seva sobirania als marcomans amb ajuda de Roma, però s'havia fet odiós al seu poble; Vani va ser enderrocat pel cabdill hermundur Vibili. Després van emigrar progressivament cap a la regió del Danubi. Se'ls troba també aliats amb els seus enemics històrics, els marcomans, en una coalició que van establir per lluitar contra Roma.
Al segle iv, una part del poble es va unir als alamans, i la resta, fusionat amb restes d'altres tribus (angles i varns), va formar el poble dels turingis o duringis.

## Referències

* ↑ P. C. Tàcit, 1930, p. 101.
* ↑ Smith, William (ed.). «Hermunduri». Dictionary of Greek and Roman Geography (1854). [Consulta: 31 juliol 2021].

## Bibliografia

* P. C. Tàcit. Annals. Volum I: Llibres I-II. Fundació Bernat Metge, 1930. ISBN 9788472259249.
# Accés múltiple

En telecomunicacions, el terme accés múltiple té els significats següents:
* En xarxes d'ordinadors i en xarxes sense fils (com la telefonia mòbil) quan parlem del mètode d'accés múltiple estem parlant del mètode que estem fent servir per accedir al canal, és a dir d'un esquema que permet la connexió de diversos terminals a un mateix medi físic per tal de transmetre a la vegada informació a través d'aquest i compartir la seva capacitat. Alguns exemples de mètodes d'accés múltiple són TDMA, FDMA, CDMA, OFDMA i d'altres mètodes d'accés múltiple capaços de detectar col·lisions com CSMA/CD.
* La connexió d'un usuari a dos o més centres de commutació fent ús de línies d'accés diferent a través d'un missatge (indicador d'encaminament) o a través de l'ús d'un número de telèfon.
* En comunicacions per satèl·lit és la capacitat d'un dels satèl·lits per a funcionar com a part d'un enllaç de dades entre altres satèl·lits. En l'actualitat, en aquest àmbit s'usen comunament tres mètodes d'accés múltiple: CDMA, FDMA i TDMA.
# Adama

Adama o Modibo Adama va esser el fundador de l'estat d'Adamawa al Camerun. Modibo Adama va unir-se a la guerra santa de Usmanu bi Foduye al Sokoto (1804). Adama venia de la regió de Gurin (avui un insignificant llogaret) i el 1806 va rebre la bandera verda i l'encàrrec de dirigir la gihad el seu país natal. En els següents anys Adama va conquerir moltes terres i va sotmetre moltes tribus. La capital es va traslladar a Ribadu el 1838, i el 1839 a Joboliwo. El 1841 va fundar Yola on va morir el 1848.
# Eleccions legislatives eslovaques de 2002

Les Eleccions legislatives eslovaques de 2002 se celebraren el 20 i 21 de setembre de 2002 per a renovar els 150 membres del Consell Nacional de la República d'Eslovàquia. El partit més votat fou Moviment per una Eslovàquia Democràtica, que va pactar un govern de coalició amb la SKDU, i el seu líder Mikuláš Dzurinda fou nomenat primer ministre d'Eslovàquia.

## Resultats

| Partits | Partits | Vots | % | Escons | +/- |
| | Moviment per una Eslovàquia Democràtica (HZDS) | 560.691 | 19,5 | 36 / 150 | 7 |
| | Unió Cristiana i Democràtica Eslovaca (SDKÚ) | 433.953 | 15,1 | 28 / 150 | Nou |
| | Direcció - Socialdemocràcia (Smer-SD) | 387.100 | 13,5 | 25 / 150 | Nou |
| | Partit de la Coalició Hongaresa (MK) | 321.069 | 11,2 | 20 / 150 | 5 |
| | Moviment Democràtic Cristià (KDH) | 237.202 | 8,3 | 15 / 150 | = |
| | Aliança del Nou Ciutadà (ANO) | 230.309 | 8,0 | 15 / 150 | Nou |
| | Partit Comunista d'Eslovàquia (KSS) | 182.872 | 6,3 | 11 / 150 | 11 |
| | Partit Nacional Eslovac Autèntic (PSNS) | 105.084 | 3,7 | - | Nou |
| | Partit Nacional Eslovac (SNS) | 95.633 | 3,3 | - | 14 |
| | Moviment per la Democràcia (HZD) | 94.324 | 3,3 | - | Nou |
| | Alternativa Socialdemòcrata (SA) | 51.649 | 1,8 | - | Nou |
| | Partit de l'Esquerra Democràtica (SDL) | 39.163 | 1,4 | - | 23 |
| | Altres | 44.336 | 14,94 | - | |
| | Total (participació 70,07%) | 2.909.998 | 100.0 | 150 | |
| Font: Resultats oficials Arxivat 2007-12-26 a Wayback Machine. ||||||
# Node orbital

Un node orbital és un dels dos punts on una òrbita inclinada creua un pla de referència (per exemple, el pla de l'eclíptica per a les òrbites heliocèntriques, i el pla de l'equador celeste per a les òrbites geocèntriques). Com és lògic, les òrbites amb inclinació igual a zero (òrbites eclíptiques i òrbites equatorials) no tenen nodes.
Tota òrbita té dos nodes respecte a un pla qualsevol:
* El node ascendent (símbol ☊) és el punt on l'objecte creua el pla de referència movent-se cap al nord des de l'hemisferi sud celeste.
* El node descendent (símbol ☋) és el punt on l'objecte creua el pla de referència movent-se cap al sud des de l'hemisferi nord celeste.
Ambdós nodes estan diametralment oposats. La línia dels nodes és la intersecció del pla orbital de l'objecte amb el pla de referència i és la línia que uneix els dos nodes.
Un dels paràmetres que s'utilitzen per a caracteritzar una òrbita (anomenats elements orbitals), és la longitud del node ascendent.
Els nodes orbitals de la Terra reben els següents noms:
* Punt d'Àries o punt vernal per al node ascendent.
* Punt Libra per al node descendent.

## Referències

* ↑ «Còpia arxivada». A: Columbia Encyclopedia. 6th. Nova York: Columbia University Press, 2004 [Consulta: de gener 4, 2022].

## Vegeu també

* Nodes de la Lluna, els nodes orbitals de la Lluna.
# Cheang Pou-soi

Cheang Pou-soi (鄭保瑞 zeng6 bou2 seoi6; nascut l'11 de juliol de 1972), també conegut com a Soi Cheang o Bob Cheng , és un director de cinema, productor de cinema, actor i antic guionista de Hong Kong.

## Filmografia

Aquesta és una llista de pel·lícules a les quals ha participat Cheang, n'hi ha d'altres.
| Any | Pel·lícula | Crèdit | Crèdit | Notes |
| Any | Pel·lícula | Director | Productor | Notes |
| 1999 | Our Last Day | Sí | No | N/D |
| 1999 | The House of No Man | Sí | No | També escriptor de la història |
| 1999 | Beach Girl | Sí | No | N/D |
| 2000 | Diamond Hill | Sí | No | També com a guionista |
| 2001 | Horror Hotline... Big Head Monster | Sí | No | També com a guionista |
| 2002 | New Blood | Sí | No | També com a guionista |
| 2003 | The Death Curse | Sí | No | N/D |
| 2004 | Love Battlefield | Sí | No | N/D |
| 2004 | Hidden Heroes | Sí | No | N/D |
| 2005 | Home Sweet Home | Sí | No | N/D |
| 2006 | Dog Bite Dog | Sí | No | N/D |
| 2007 | Shamo | Sí | No | N/D |
| 2009 | Accident | Sí | No | N/D |
| 2012 | Motorway | Sí | No | Nominat Hong Kong Film Award al millor director |
| 2014 | The Monkey King | Sí | No | N/D |
| 2015 | SPL 2: A Time of Consequences | Sí | No | N/D |
| 2015 | Two Thumbs Up | No | Sí | N/D |
| 2016 | The Monkey King 2 | Sí | No | N/D |
| 2017 | Paradox | No | Sí | Nominat Hong Kong Film Award a la millor pel·lícula |
| 2017 | The Brink | No | Sí | N/D |
| 2018 | The Monkey King 3 | Sí | Sí | N/D |
| 2019 | I'm Livin' It | No | Sí | Nominat Hong Kong Film Award a la millor pel·lícula |
| 2020 | Double World | No | Sí | N/D |
| 2021 | Limbo | Sí | No | Nominat Hong Kong Film Award al millor director |
| 2022 | The Sunny Side of the Street | No | Sí | Nominat Golden Horse Award a la millor pel·lícula narrativa |
| 2023 | Cyber Heist | No | Sí | N/D |
| 2023 | Mad Fate | Sí | Executive | Nominat Hong Kong Film Award al millor director |
| 2024 | Twilight of the Warriors: Walled In | Sí | Executiu | N/D |

## Referències

* ↑ Cheang Pou-soi at hkmdb.com
* ↑ Cheang Pou-soi at chinesemov.com
* ↑ Kevin Ma. «Filmko launches RMB1 billion slate». Film Business Asia, 16-06-2014. Arxivat de l'original el 2014-07-14. [Consulta: 21 juny 2014].
* ↑ Kevin Ma. «Mei Ah takes four to Cannes». Film Business Asia, 14-05-2014. Arxivat de l'original el 2014-05-17. [Consulta: 15 maig 2014].

## Enllaços externs

* Cheang Pou-soi al Hong Kong Movie DataBase
# Eleccions legislatives eslovaques de 2012

Les Eleccions legislatives eslovaques de 2012 es van celebrar de manera anticipada el 10 de març de 2012 per a renovar els 150 membres del Consell Nacional d'Eslovàquia. En aquestes, els socialdemòcrates de Direcció (Smer-SD) van guanyar la majoria absoluta, derrotant l'anterior coalició governant liderada per la Unió Democràtica i Cristiana Eslovaca.

## Antecedents

El govern d'Iveta Radičová perdé la confiança del parlament l'11 d'octubre de 2011 a causa de desavinences entre els partits de la coalició governamental per l'ampliació del Fons Europeu d'Estabilitat Financera, fet que portà a la celebració d'eleccions anticipades el 10 de març de 2012, les quals foren guanyades per l'oposició socialdemòcrata amb majoria absoluta. Les eleccions es celebraren enmig d'un important escàndol de corrupció que va implicar polítics locals de centredreta.

## Resultats

Resultats de les eleccions legislatives eslovaques de 2012 :
| Partit | Partit | Vots | % | Escons | +/- |
| | Direcció – Socialdemocràcia (Smer-SD) | 1.134.280 | 44,42 | 83 / 150 | 21 |
| | Moviment Democràtic Cristià (KDH) | 225.361 | 8,82 | 16 / 150 | 1 |
| | Gent Comuna i Personalitats Independents (OĽaNO) | 218.537 | 8,56 | 16 / 150 | Nou |
| | Most-Híd | 276.088 | 6,90 | 13 / 150 | 1 |
| | Unió Cristiana i Democràtica Eslovaca (SDKÚ-DS) | 155.744 | 6,10 | 11 / 150 | 17 |
| | Llibertat i Solidaritat (SaS) | 150.266 | 5,88 | 11 / 150 | 11 |
| | Partit Nacional Eslovac (SNS) | 116.240 | 4,56 | 0 | 9 |
| | Partit de la Coalició Hongaresa (SMK-MKP) | 109.483 | 4,29 | 0 | = |
| | 99% - Veu cívica (99%) | 40.488 | 1,59 | 0 | Nou |
| | Partit Popular La nostra Eslovàquia (L'SNS) | 40.460 | 1,58 | 0 | = |
| | Canvi des de baix (ZZ) | 33.155 | 1,30 | 0 | Nou |
| | Partit de la Llibertat d'Expressió (SSS) | 31.159 | 1,22 | 0 | Nou |
| | PP–Mov. per una Eslovàquia Democràtica (ĽS-HZDS) | 23.772 | 0,93 | 0 | = |
| | Partit Comunista d'Eslovàquia (KSS) | 18.583 | 0,73 | 0 | = |
| | Nació i Justícia | 16.234 | 0,64 | 0 | Nou |
| | Partit Verd (SZ) | 10.832 | 0,42 | 0 | Nou |
| | Llei i Justícia (PAS) | 10.604 | 0,42 | 0 | Nou |
| | Fòrum Lliure (SF) | 8.908 | 0,35 | 0 | Nou |
| | Els Verds (Z) | 7.860 | 0,31 | 0 | |
| | Altres | 25.492 | 1,00 | 0 | |
| Vots vàlids | Vots vàlids | 2.553.726 | 98,71 | | |
| Vots en blanc / nuls | Vots en blanc / nuls | 33.472 | 1,29 | | |
| Total | Total | 2.587.198 | 100 | 150 | |
| Abstenció | Abstenció | 1.805.253 | 41,10 | | |
| Inscrits/Participació | Inscrits/Participació | 4.392.451 | 58,90 | | |

## Referències

* ↑ «Slovakia turns left». The Economist. ISSN: 0013-0613.
* ↑ El parlament d'Eslovàquia rebutja el fons de rescat de l'euro
* ↑ Socialdemocràcia eslovaca aconsegueix la majoria absoluta amb el 45% dels vots
* ↑ Nicholson, Tom. «How a Gorilla devoured democracy in Slovakia» (en anglès). Politico, 06-01-2025. [Consulta: 12 gener 2025].
* ↑ Résultats Élections 2012 - Office slovaque de la statistique